ขายทำกำไรกดหุ้นร่วง 9.39 จุด
หุ้นไทยปิดตลาดในภาคเช้า ที่ 1,033.85 จุด ลดลง 9.39 จุด
9 ธ.ค. 2554

หุ้นไทยปิดตลาดในภาคเช้า ที่ 1,033.85 จุด ลดลง 9.39 จุด 
ดัชนีตลาดหลักทรัพย์แห่งประเทศไทย วันที่ 9 ธ.ค. ปรับลดลงตั้งแต่เปิดทำการและผันผวนอยู่ในแดนลบระหว่าง 1,029.32 ถึง 1,036.81 จุด จนกระทั่งปิดตลาดในภาคเช้า ที่ 1,033.85 จุด ลดลง 9.39 จุด หรือ % มูลค่าการซื้อขาย 11,451.55 ล้านบาท
บริษัทหลักทรัพย์ (บล) ยูโอบี เคย์เฮียน ประเมินว่า ดัชนีที่ปรับลดลงเป็นผลจากแรงขายทำกำไรระยะสั้นของนักลงทุน หลังจากผลการประชุม ECB ที่ปรับลดดอกเบี้ยเหลือ 1% ตามที่คาดไว้ และยังไม่ได้ส่งสัญญาณว่า จะมีมาตรการใดออกมาเพิ่มเติม ส่งผลให้ตลาดหุ้นยุโรปและเอเชียในช่วงเช้ามีแรงขายออกมา
อย่างไรก็ตาม บล.ยูโอบี เคย์เฮียน ยังเชื่อว่า ในช่วงบ่ายดัชนีอาจจะสามารถกลับมายืนในแดนบวกได้ เนื่องจากราคาน้ำมันดิบยังอยู่ในขาขึ้น ซึ่งเป็นผลดีต่อหุ้นกลุ่มพลังงาน 
ขณะที่ นายมงคล พ่วงเภตรา นักวิเคราะห์ บล.คันทรี่ กรุ๊ป แนะนำให้นักลงทุนรอผลประชุมอียู ที่มีโอกาสจะมีข่าวที่เป็นบวกต่อตลาดออกมา 
มูลค่าซื้อขาย 5 อันดับหลักทรัพย์ PTT ปิด 322.00 บาท -3.00 บาท หรือ -0.92%KTB  ปิด 15.50 บาท -0.30 บาท หรือ -1.90%PTTGC  ปิด 65.50 บาท -0.75 บาท หรือ -1.13%